Mladost i neiskustvo: tri djevojke od 17 i 18 godina stradale u nesreći

Tri mlade djevojke stradale su u prometnoj nesreći u Zagorju oko 7 ujutro.

Kako javlja policija, nesreća se dogodila u mjestu Vukanci blizu Zlatara. U automobilu su bile tri djevojke stare 17 i 18 godina.

Do prometne nesreće došlo jer 18-godišnja djevojka, upravljajući osobnim automobilom, brzinu kretanja nije prilagodila stanju i osobinama ceste.

U zavoju je izgubila nadzor nad vozilom. Tom prilikom došlo je do izlijetanja osobnog automobila izvan kolnika i njegovog prevrtanja.

U bolnici u Zaboku utvrđeno je kako su u prometnoj nesreći 18-godišnja vozačica i 18-godišnja putnica iz vozila zadobile lakše tjelesne ozlijede, dok je 17-godišnja putnica teško ozlijeđena.

Vozačica će zbog toga biti kazneno prijavljena mjerodavnom državnom odvjeništvu.

Objava Mladost i neiskustvo: tri djevojke od 17 i 18 godina stradale u nesreći pojavila se prvi puta na Danica.hr.